OpenLLM-France/wikimedia huggingface dataset:
# Premis Bodil

El Premi Bodil (Bodilpris) és un dels més antics premis cinematogràfics danesos, atorgat per l'Associació Nacional de Crítics de Cinema de Dinamarca (Filmmedarbejderforeningen). Va ser atorgat per primera vegada el 28 d'abril de 1948, i premia films i actors als quals els crítics consideren de més mèrit, sense tenir en compte interessos comercials o ingressos de taquilla.
S'entrega anualment en una cerimònia que se celebra al Cinema Imperial a Copenhaguen. Porta el seu nom en honor de dos importants actrius daneses, Bodil Kier i Bodil Ipsen.
El trofeu representa una figura femenina fet en porcellana i va ser dissenyat per l'artista Ebbe Sadolin i esculpit per Svend Jespersen.

## Categories

* Millor pel·lícula danesa (des de 1948)
* Millor actor principal (des de 1948)
* Millor actriu principal (des de 1948)
* Millor actor secundari (des de 1948, intermitent)
* Millor actriu secundària (des de 1948, intermitent)
* Millor pel·lícula americana (des de 1948)
* Millor pel·lícula no nord-americà (des de 1948)
* Millor documental o curtmetratge (des de 1948, intermitent)
* Millor pel·lícula europea (1961-2000)
* Millor pel·lícula no europea (1961-2000)
* Millor director de fotografia (des de 2004)
* Premi Bodil especial (des de 2008)
* Premi Honorari (des de 1951, intermitent)

## Referències

* ↑ http://www.bodilprisen.dk/amerikanske-film
* ↑ http://www.bodilprisen.dk/ikke-amerikanske-film/

## Enllaços externs

* Premis Bodil - Lloc web oficial
* Bodil Awards Arxivat 2010-01-23 a Wayback Machine. a la Internet Movie Database
# Popstar Never Stop Never Stopping

Popstar: Never Stop Never Stopping és una pel·lícula de comèdia musical de fals documental nord-americana del 2016 dirigida per Akiva Schaffer i Jorma Taccone i escrita i protagonitzada per Andy Samberg, Taccone i Schaffer. El trio, conegut col·lectivament com The Lonely Island, també va coproduir la pel·lícula amb Judd Apatow i Rodney Rothman. Sarah Silverman, Tim Meadows, Imogen Poots, Joan Cusack, Maya Rudolph i Chris Redd apareixen en papers secundaris.
El film va ser estrenat el 3 de juny de 2016 per Universal Pictures i es va convertir en un fracàs de taquilla, amb una recaptació de poc més de 9,7 milions de dòlars amb un pressupost de 20 milions de dòlars. Va rebre crítiques positives i ha desenvolupat un seguiment de culte. Ha estat subtitulada al català.

## Referències

* ↑ «Popstar Never Stop Never Stopping». Goita què fan, ara!. [Consulta: 23 octubre 2023].

## Enllaços externs

* Popstar Never Stop Never Stopping - Lloc web oficial
# Popugaevaïta

La popugaevaïta és un mineral de la classe dels borats.

## Característiques

La popugaevaïta és un borat de fórmula química Ca₃[B₅O₆(OH)₆]FCl₂·8H₂O. Va ser aprovada com a espècie vàlida per l'Associació Mineralògica Internacional l'any 2020, i encara resta pendent de publicació. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques de la Universitat de Mineria i Tecnologia de Freiberg, a Alemanya, amb els números de catàleg: misa72396 i misa84590.

## Formació i jaciments

Va ser descoberta a la mina Internatsionalny, situada al districte de Mirninsky (Sakhà, Rússia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Popugaevaite» (en anglès). Mindat. [Consulta: 19 març 2022].
# Prisma de Weld-Blundell

El prisma de Weld-Blundell és un prisma vertical d'argila amb incripcions cuneiformes, que es troba actualment al Museu Ashmolean. Els quatre costats, d'uns 20 cm d'alçada i 9 cm d'amplada, estan inscrits en la llengua sumèria una llista de reis sumeris; cada costat conté el text en dues columnes. La llista comença amb els governants d'abans del Diluvi i acaba amb Sin-magir de la dinastia Isin (r. 1827-1817). La llista va ser probablement redactada a l'últim any de Sin-magir o poc després.
El número de museu és AN1923.444.

## Referències

* ↑ Van De Mieroop, Marc. A History of the Ancient Near East (en anglès). Oxford: Wiley Blackwell, 2016, p. 47.

## Enllaços externs

* Informació del Museu d'Ashmolean (anglès)

## Vegeu també

* Sumèria
* Sumerigrama
# Prisma estelat

En geometria, el prisma estelat és un políedre similar al prisma, però les cares són polígons estrellats. Es tracta d'un políedre uniforme, però estrellat, no convex. Existeixen dos polígons de $n$ costats, amb cares horitzontals, connectats per una sèrie de n quadrats. Aquest tipus de prismes són similars als antiprismes estrellats, però l'antiprisma té les bases rotades l'una respecte de l'altra, connectades per triangles en lloc de quadrats.
Existeix un prisma estrellat per a cada polígon estrellat de $n$ costats. El més simple és el pentagonal, amb $n=5$ costats. Encara que no són políedres convexos, per als prismes estelats val la característica d'Euler entre el nombre de vèrtexs, arestes i cares:
    $V-S+F=2$

## Referències

* Henry Martin Cundy & A. P. Rollett. Feltrinelli. I modelli matematici, 1974.
# Ptolemeu VII Neofilopàtor

Ptolemeu VII Neofilopàtor o Eupàtor (en grec antic Πτολεμαῖος Νέος Φιλοπάτωρ) que devia néixer cap a l'any 161 aC i va morir el 144 aC) fou rei d'Egipte del 145 aC al 144 aC. Formava part de la Dinastia ptolemaica.
Era fill de Ptolemeu VI Filomètor i de Cleòpatra II. Alguns historiadors pensen que poc abans de morir el seu pare Ptolemeu VI Filomètor el va associar al govern quan va complir 16 anys.
En tot cas a la mort del seu pare l'any 145 aC va ser proclamat rei i la seva mare Cleòpatra II es va cuidar de la regència. Ptolemeu Evergetes (II) de Cirene conegut per Fiscó, tenia molts partidaris a la cort, però no va aconseguir apartar del govern a Cleòpatra, amb la qual finalment es va casar. Ptolemeu VII va ser assassinat el mateix dia del casament, després de menys d'un any de regnat (setembre 145 a mitjans del 144 aC) i Evergetes proclamat rei (Ptolemeu VIII Evergetes II).
Com que no hi documents contemporanis d'aquest rei, la seva figura ha donat lloc a controvèrsia. Primer per la numeració (VII quan el seu oncle, que ja havia estat rei, ha de portar el VIII) i després per la seva pròpia identitat, ja que alguns pensen que no va ser l'efímer successor del pare sinó que es tractaria de Ptolemeu Memfita, fill de Ptolemeu VIII Evergetes II i de Cleòpatra II, assassinat per ordre del seu pare, o bé algun altre familiar regent, ja que tots es deien Ptolemeu.

## Referències

* ↑ Bunson, Margaret R. Encyclopedia of Ancient Egypt. Nova York: Facts On File, 2012, p. 317. ISBN 9780816082162.
| Precedit per: Ptolemeu VI Filomètor | Ptolemeus | Succeït per: Ptolemeu VIII Evergetes II |
# Premi Miquel Martí i Pol de poesia (desambiguació)

«Premi Miquel Martí i Pol de poesia» té aquests significats:
* Premi Miquel Martí i Pol de poesia, convocat per l'ajuntament de Roda de Ter
* Premi de Poesia Miquel Martí i Pol, convocat per la Universitat Autònoma de Barcelona i l'ajuntament de Cerdanyola del Vallès
* Concurs de Poesia Miquel Martí i Pol, convocat per la Biblioteca Pública del Govern d'Andorra
# Puerto Lápice

Puerto Lápice és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 | 2006 |
| 1.000 | 1.041 | 1.032 | 1.008 | 1.011 |
# Providence (Alabama)

Providence, Alabama és una població dels Estats Units a l'estat d'Alabama. Segons el cens del 2000 tenia 311 habitants.

## Demografia

Segons el cens del 2000, Providence tenia 311 habitants, 124 habitatges, i 99 famílies La densitat de població era de 67,8 habitants/km².
Dels 124 habitatges en un 36,3% hi vivien nens de menys de 18 anys, en un 54,8% hi vivien parelles casades, en un 18,5% dones solteres, i en un 19,4% no eren unitats familiars. En el 18,5% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,81.
Per edats la població es repartia de la següent manera: un 27% tenia menys de 18 anys, un 8% entre 18 i 24, un 24,8% entre 25 i 44, un 26,4% de 45 a 60 i un 13,8% 65 anys o més.
L'edat mediana era de 35 anys. Per cada 100 dones hi havia 95,6 homes. Per cada 100 dones de 18 o més anys hi havia 84,6 homes.
La renda mediana per habitatge era de 33.542 $ i la renda mediana per família de 39.375 $. Els homes tenien una renda mediana de 38.750 $ mentre que les dones 24.821 $. La renda per capita de la població era de 19.382 $. Aproximadament el 6,5% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Providence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- Providence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Providence (Rhode Island)

Providence és la capital i la ciutat més gran de l'estat de Rhode Island, als Estats Units. Ubicada al comtat de Providence, és la segona ciutat més gran de Nova Anglaterra.

## Història

És una de les ciutats més antigues del país: va ser fundada el 1636 per Roger Williams, un líder purità que va ser expulsat de la colònia de la badia de Massachusetts després d'advocar per una separació formal amb l'Església d'Anglaterra,, en un territori que estava sota el domini dels indis Narragansett, i amb un nom de clares connotacions religioses, Providence, com a refugi per als dissidents religiosos perseguits, la Colònia de Rhode Island i Plantations de Providence.
Part de Providence es cremà durant la Guerra del Rei Philip, un conflicte entre els colons anglesos i els amerindis, entre els anys 1675 i 1676. Durant el quart de segle següent, la ciutat va créixer lentament (1.446 habitants el 1708), però el 1730 ja en tenia 3.916. En aquesta època, Providence esdevingué una ciutat de pesca i comerç marítim. Després de la Guerra d'Independència dels Estats Units, l'economia va passar a basar-se en la manufactura.
Providence fou establerta oficialment com a ciutat el 1831, i designada com una de les capitals de Rhode Island (conjuntament amb Newport) el 1854, i esdevingué la capital exclusiva de l'estat el 1900.

## Educació
### Universitats

* Universitat de Brown, que forma part de la Ivy League.
* Johnson & Wales University
* Providence College
* Rhode Island College
* Escola de Disseny de Rhode Island
* Universitat de Rhode Island

### Personatges il·lustres

* H. P. Lovecraft (1890-1937), escriptor
* Chuck Palumbo (1971-), lluitador de lluita lliure professional

## Ciutats agermanades

* Phnom Penh, Cambotja
* Florència, Itàlia
* Riga, Letònia
* Santo Domingo, República Dominicana

## Notes

* ↑ "Providència", en nom de la guia i cura de Déu

## Referències

* ↑ «Providence: Introduction» (en anglès). citydata.com. [Consulta: 1r maig 2010].
* ↑ Richter, 2011, p. 196-197.

## Bibliografia

* Richter, Daniel. Before the Revolution : America's ancient pasts (en anglès). Cambridge, Mass.: Belknap Press, 2011. ISBN 0674072367.

## Vegeu també

* Vital Remains, banda de death metal provinent d'aquesta ciutat.

## Enllaços externs

* Lloc web oficial
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Quilonis

Quilonis (en llatí Cheilonis, en grec antic Χιλονίς "Chilonis") fou una princesa espartana, filla de Leònides II i Cratesiclea i esposa de Cleombrot II.
Segons diu Plutarc, quan Leònides, alarmat per la persecució iniciada contra ell per l'èfor Lisandre per haver-se casat amb una dona estrangera, es va refugiar al temple d'Atena, Quilonis va abandonar al seu marit Cleombrot que va ser proclamat rei després de la deposició de Leònides, i es va reunir amb el seu pare al que va acompanyar en el seu exili i van fugir a Tegea. No va mantenir el seu poder durant molt de temps, perquè els lacedaemonis, cansats del seu govern tirànic, van demanar a Leònides que tornés i aquest va voler castigar el seu gendre. Cleombrot va ser obligat a refugiar-se al temple de Posidó, i Quilonis llavors se'n va anar amb el seu marit i li va salvar la vida, impedint la venjança del pare, i va preferir tornar a exiliar-se, aquesta vegada seguint el seu marit Cleombrot, juntament amb els seus dos fills.

## Referències

* ↑ Plutarc. Vides paral·leles: Agis 11, 12, 17-18
* ↑ 2.Cheilonis a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 691
# Pòrfir

El pòrfir és una varietat de roca ígnia composta de cristalls, com feldespat o quars, format a partir de la solidificació del magma.
El nom li ve donat pel seu color púrpura (porphyra) distintiu. L'ús del pòrfir es remunta a les antigues civilitzacions assiriobabilòniques i egípcies. També s'usà a l'antiga Roma, on se li donaven connotacions règies en associar-lo a la púrpura imperial.
El seu ús és extensiu en grans monuments de l'antiguitat com l'Hagia Sophia. Els sepulcres d'emperadors romans com Neró, o posteriors com el de Frederic II del Sacre Imperi, eren de pòrfir.
En ser la pedra més dura que hi ha, a Catalunya va ser usat a la tomba de Pere el Gran, ubicada a Santes Creus, i a la Sagrada Família ha estat usat en l'altar i en les quatre columnes corresponents al transsepte i a l'absis que suporten el cimbori, la qual cosa dona més resistència a aquestes columnes. Dos dels principals països productors de pòrfir són Iran i Sudan.

## Referències

* ↑ «pòrfir». Diccionari de la llengua catalana de l'IEC. Institut d'Estudis Catalans.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.182. DL M-50.522-2002. ISBN 84-8332-391-5 [Consulta: 6 desembre 2014].
* 1 2 3 4 5 "Gaudí com a Renaixença catalana de les formes". Joaquim Noguero Arxivat 2010-11-22 a Wayback Machine., entrevista a Jordi Bonet publicada el gener de 2002 a Escola Catalana, revista educativa d'Òmnium Cultural.
* ↑ Temple Expiatori de la Sagrada Família#Columnes
# Puntius khugae

Puntius khugae és una espècie de peix cipriniforme de la família dels ciprínids.

## Morfologia

Els mascles poden assolir els 4,7 cm de longitud total.

## Distribució geogràfica

Es troba a Manipur (Índia).

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Linthoigambi, I & W Vishwanath, 2007. Two new fish species of the genus Puntius Hamilton (Cyprinidae) from Manipur, India, with notes on Puntius ticto (Hamilton) and Puntius stoliczkanus (Day). Zootaxa 1450: 45–56.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Príkra

Príkra és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1618.
# Príncep-bisbe

Príncep-bisbe era el títol d'un bisbe que tenia també l'autoritat civil d'un territori, del qual era el senyor.
A Anglaterra, Macedònia, Polònia, Andorra i Montenegro era una situació de fet, quan un bisbe local va adquirir molt de poder gràcies a la posició estratègica de la seva diòcesi.
Ans al contrari, al Sacre Imperi Romanogermànic, la funció feia part de l'estructura política de l'imperi fins a la seva desaparició el 1806. Molts principats bisbals es trobaven a posicions estratègiques, sovint prop de la frontera. Tot i que de fet molts prínceps-bisbes no respectaven gaire l'obligació de celibat, de dret, els seus fills mai no podien esdevenir hereus. Així, l'emperador mantenia el control dels governadors d'aquests territoris i podia evitar el risc que passessin a cases reials enemigues pel joc de casaments estratègics.
N'hi havia una trentena dels quals els més coneguts eren
* El Principat de Lieja (980-1795)
* El Bisbat d'Utrecht (1024-1528)
* L'arquebisbat de Colònia (mig del segle x-1803)
* L'arquebisbat de Trèveris (mig del segle x-1803)
* L'arquebisbat de Magúncia (mig del segle x-1803)
* L'arquebisbat de Salzburg (mig del segle x-1803)
* El bisbat de Cambrai (907-1677)
i també els bisbats d'Augsburg, Basilea, Münster, Osnabrück, Ratisbona, Estrasburg, Trento i Worms.
Al cap del Principat de Stavelot-Malmedy es trobava un «príncep-abat» amb les mateixes prerrogatives d'un príncep-bisbe, que de vegades formava una unió personal amb el príncep de Lieja.
Després de la transformació del principat bisbal de Montenegro el 1860, només roman un «copríncep-bisbe» a Andorra: el bisbe d'Urgell.

## Vegeu també

* Llista dels bisbes de Tongeren, Maastricht i Lieja
# Psitaculins

Els psitaculins (Psittaculinae) són una subfamília de lloros de la família dels psitacúlids (Psittaculidae). Aquesta subfamília és controvertida i ha estat de vegades considerada una tribu (Psittaculini)
Modernament s'ha classificat 12 gèneres (dos extints) i 51 espècies (6 extintes)
* Tribu Polytelini.
** Polytelis, amb tres espècies.
** Alisterus, amb tres espècies.
** Aprosmictus, amb dues espècies.
* Tribu Psittaculini.
** Prioniturus, amb 10 espècies.
** Eclectus, amb dues espècies. Una extinta.
** Geoffroyus, amb 4 espècies.
** Tanygnathus, amb 4 espècies.
** Psittinus, amb dues espècies.
** Psittacula, amb 13 espècies. Dues extintes.
** Lophopsittacus, amb dues espècies extintes.
** Necropsittacus, amb una espècie extinta.
* Tribu Micropsittini.
** Micropsitta, amb 6 espècies.

## Referències

* ↑ N Collar (2018). Parrots (Psittacidae). J. del Hoyo, A. Elliott, J. Sargatal, D.A. Christie i E. de Juana, (eds.). Handbook of the Birds of the World Alive. Lynx Edicions, Barcelona.
# Puig Pastors

El puig Pastors és una muntanya de la comuna de Montferrer, a la comarca nord-catalana del Vallespir. És en el sector occidental del terme de Montferrer, al nord del Mas Sobrequers i al sud del Pla de la Bena, a l'oest del poble de Montferrer.

## Referències

* ↑ El Puig Pastors en els ortofotomapes de l'IGN
# Rabí al-àwwal

Rabí al-àwwal (àrab: ربيع الأول, rabīʿ al-awwal) és el tercer mes del calendari musulmà i té 30 dies. El nom significa ‘principis de la primavera’.
Pels musulmans sunnites, el profeta Muhàmmad va néixer el dia dotze d'aquest mes (els xiïtes creuen que va néixer a la matinada del dia disset) i ho celebren amb una festivitat anomenada Màwlid an-Nabí.

## Dates assenyalades

* 8 de rabí al-àwwal, mort de l'imam xiïta imamita, al-Hàssan al-Askarí.
* 12 de rabí al-àwwal, festa del Màwlid en commemoració de l'aniversari de Muhàmmad.
* 17 de rabí al-àwwal, els xiïtes celebren l'aniversari del Profeta i de l'imam xiïta ismaïlita Jàfar as-Sàdiq.
* 18 de rabí al-àwwal, naixement d'Umm-Khultum bint Alí, filla del quart califa Alí ibn Abi-Tàlib.
* 26 de rabí al-àwwal, mort d'Abu-Tàlib ibn Abd-al-Múttalib, oncle del Profeta.
* Mesos del calendari musulmà
* muhàrram • sàfar • rabí al-àwwal • rabí al-àkhir • jumada al-ula • jumada al-àkhira • ràjab • xaban • ramadà • xawwal • dhu-l-qada • dhu-l-hijja
# Qastíliya (Granada)

Qastíliya (en àrab قسطيلية, Qastīliya) fou una fortalesa i una ciutat i, durant un temps, la capital de la cora d'Elvira o Ilbira, a l'Àndalus. La cora d'Elvira es corresponia, aproximadament, amb el territori de l'actual província de Granada i la capital n'era l'antiga ciutat romana d'Elvira, anomenada Ilbira pels andalusins. En 747 es va fundar, uns 12 km al nord-oest d'Ilbira, entre Atarfe i Pinos Puente, a la Serra Elvira, una nova ciutat anomenada Qastíliya, on va passar a residir làmil (governador militar) de la cora. És probable que es construís sobre una antiga fortalesa romana (castella), la qual cosa n'explicaria el nom. Tot i que Qastíliya fos la seu de làmil, el districte va conservar el nom d'Ilbira i, a la pràctica, Qastíliya va acabar sent coneguda com a Nova Ilbira, mentre l'antiga Ilbira, poblada majoritàriament per jueus i cristians, va acabar sent anomenada Gharnata (Granada). La destrucció de Qastíliya pels amazics el 1010 hauria provocat els trasllat de la capital a l'antiga Ilbira, és a dir a Gharnata.

## Bibliografia

* J. Oliver Asin, En torno a los orígenes de Castilla : su toponimia en relación con los árabes y los beréberes, 1973.
# Qastíliya (Tunísia)

Qastíliya o Qastila (àrab: قسطيلية, Qasṭīliya, قصطيلية, Qaṣṭīliya, o قسطيلة, Qasṭīla) fou el nom donat pels àrabs a la regió de Tunísia coneguda després com a Djerid. El nom de Qastíliya, probablement derivat del llati castella (‘ciutadelles’), li fou donat sens dubte per les nombroses fortaleses de la zona construïdes pels romans, ja que aquesta regió havia constituït el limes (‘frontera’) romà de la província d'Àfrica. Les principals ciutats eren Tozeur (Thusuros), Nefta (Aggasel Nepte) i Kris (Thagis), entre d'altres, que protegien el camí entre Biskra i Gabès. Gafsa (Capsa) quedava ja una mica al nord.
Per a la seva història vegeu: Djerid.

## Bibliografia

Encyclopaedia of Islam, Brill Publishers, Leiden, s.v. «Ḳasṭīliya».
# Realisme (desambiguació)

«Realisme» té aquests significats:

## Arts

* Realisme: corrent artístic que aspira a representar les coses com són en la realitat
* Realisme socialista: un estil que ha d'enaltir els objectius polítics del comunisme i del socialisme
* Realisme màgic: moviment artístic que introdueix elements sobrenaturals o fantàstics en pintures o narracions de caràcter realistic.
* Realisme literari o literatura realista és una concepció que intenta plasmar en l'art com és la vida, la realitat.
* Realisme històric: un moviment literari en Catalunya entre1959 i 1968.
* Hiperrealisme: un moviment de l'inici dels anys 1970 que reprodueix en pintures o en esculptures una mena de reproducció fotogràfica de la realitat

## Filosofia

* Realisme (filosofia) o realisme platònic: una posició que considera les formes platòniques o conceptes universals, com reals
* Realisme científic una opció epistemològica que sosté que existeix una realitat objectiva, que l'objectiu primordial de la ciència és descriure i explicar

## Política

* Realisme polític: Política pragmatica que té compte del possible i fa abstracció de principis massa idealistes